**Информация за програмата**

Университетът за национално и световно стопанство e първият партньор-университет на преакселераторската програма Предприемачи в науката на фондация Карол Знание - Рамково споразумение за стратегическо партньорство (2021).

Съгласно Споразумението, студентите, докторантите и младите учени на УНСС са поканени за участие в **преакселераторската програмата Предприемачи в науката**, която за 2021 година е с фокус **Impact Investing**.

* Преакселераторската програма Предприемачи в науката предоставя обучение, насочено към студенти, докторанти и млади учени, които придобиват знания и умения да разработят собствени идеи, прототипи, нови материали и технологии, да развият изследователските си проекти в бизнес планове, да получат закрила на своята интелектуална собственост и да я управляват за бизнес цели, като реализират технологичен трансфер, да работят с ментори, да презентират пред инвеститори и да се срещнат с финансиращи организации.
* Impact Investing e бързо развиваща се рисково-инвестиционна индустрия, задвижвана от инвеститори, които търсят не просто възвръщаемост, а целенасочено положително въздействие в обществото и околната среда чрез реален бизнес.
* Координатори по Споразумението и партньори по програмата от страна на УНСС са Институтът по интелектуална собственост и технологичен трансфер и Институтът по предприемачество.
* **За 2021 г. програмата Impact Investing** е насочена към научни проекти със социално и екологично въздействие, разработвани от студенти, докторанти и млади учени.
* Проектите със социално въздействие може да бъдат в секторите здравеопазване, микрофинансиране, продоволствена сигурност, зелена и чиста енергия, жилищно строителство.
* Проектите с екологично въздействие може да включват решения, свързани с изменение на климата, включително недостиг и опазване на ресурсите, енергийна ефективност, чиста вода, устойчиво земеделие, храни и дървен материал.

Изборът на областите на **Impact Investing** се дължи на обстоятелството, че предприемачите, които се насочват към такъв тип инвестиране и бизнес дейност се стремят да генерират измеримо, благоприятно социално или екологично въздействие чрез решаване на важни за обществото и околната среда проблеми.

**УНСС чрез сътрудничеството с Фондация Карол Знание, участва в насърчаването и подкрепата на студенти, докторанти и млади учени, които правят наука с въздействие и искат да реализират идеите си като бизнес проекти:**
* които искат за създадат зелени стартъпи с иновативни екологични и енергийни решения, прилагащи принципите на кръговата икономика;
* са с предприемачески дух да стартират компании, базирани на научни разработки със социално или екологично въздействие;
* споделят каузата за наука с въздействие и искат да направят своите реални конкретни стъпки за устойчивото развитие на българската икономика, базирана на знанието.